ZAPISNIK
[bookmark: _Hlk79584113]17. sjednice Vijeća Mjesnog odbora „Petar Krešimir IV.“ održane 19. listopada 2022. u prostorijama Mjesnog odbora „Petar Krešimir IV.“ sa početkom u 16:00 sati.

Prisutni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Šola, Ana Štokalo. 

Vijeće Mjesnog odbora jednoglasno prihvaća zapisnik s 15. i 16. sjednice Mjesnog odbora „Petar Krešimir IV.“.

Vijeće Mjesnog odbora „Petar Krešimir IV.“, bez rasprave, jednoglasno donosi sljedeći


DNEVNI RED:

1. [bookmark: _Hlk103322994][bookmark: _Hlk103258837][bookmark: _Hlk117068036]Zahtjev za korištenje prostorija Mjesnog odbora „Petar Krešimir IV.“ udruge „Socijaldemokrati“, donošenje zaključka
1. Prijedlozi građana za postavljanje koševa za pseći izmet
1. Razno


Ad. 1 Zahtjev za korištenje prostorija Mjesnog odbora „Petar Krešimir IV.“ Udruge  „Socijaldemokrati“, donošenje zaključka

Vijeće Mjesnog odbora „Petar Krešimir IV.“ jednoglasno prihvaća prijedlog za korištenje prostora Mjesnog odbora „Petar Krešimir IV.“ prema dostavljenom Zahtjevu te donosi 

Z A K L J U Č A K

1. Udruzi građana „Socijaldemokrati“ odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminu drugi, treći i četvrti četvrtak u mjesecu od 16,00 do 20,00 sati na razdoblje od godinu dana.

2. Prostor iz točke 1. ovog zaključka koristit će udruga  „Socijaldemokrati“ bez naknade.

3. Udruga „Socijaldemokrati“ se obvezuje s prostorom prilikom korištenja postupati s pažnjom dobrog gospodara.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad. 2 Prijedlozi građana za postavljanje koševa za pseći izmet

Vijeće Mjesnog odbora „Petar Krešimir IV.“ jednoglasno donosi



ZAKLJUČAK

o postavljanju dodatnih komunalnih koševa za miješani otpad na više lokacija Mjesnog odbora „Petar Krešimir IV.“

1. Vijeće Mjesnog odbora „Petar Krešimir IV.“ je raspravljalo o prijedlogu građanke Maje Fejzić pristiglom elektroničkom poštom na adresu Mjesnog odbora 12. listopada 2022. kojim predlaže postavljanje koševa za pseći otpad u ulici Kraljice Jelene, Erdodyjevoj, Hrvojevoj i Tvrtkovoj ulici.

2. Vijeće Mjesnog odbora „Petar Krešimir IV.“ zaključilo je da postoji potreba za postavljanjem dodatnih komunalnih koševa ne samo za pseći, već za miješani otpad i predlaže njihovo postavljanje na sljedećim lokacijama: Višeslavova ulica - cijela, Branimirova ulica od k.br. 47 do k.br. 67, Erdodyjeva ulica - cijela, Tvrtkova ulica - cijela, Hrvojeva ulica - cijela.

3. Ovaj će Zaključak biti dostavljen Vijeću gradske četvrti Donji grad, Zagrebačkom Holdingu, Podružnica Zrinjevac, Gradskom uredu za prostorno uređenje, izgradnju Grada, graditeljstvo, komunalne poslove i promet i Gradskom uredu za mjesnu samoupravu, civilnu zaštitu i sigurnost. na daljnje postupanje.


Ad. 3 Razno.

Predsjednica Mjesnog odbora izvještava članove vijeća o napretku projekta za privremeno uređenje platoa Branimirove tržnice i o sastanku koji su predstavnici mjesne samouprave imali s voditeljicom podružnice „Tržnice Zagreb“ i dogradonačelnikom Lukom Korlaetom.
Članica Vijeća Senada Kulašić predlaže postavljanje kanti za bio-otpad na križanju Švaerove, Erdodyjeve, Kneza Borne i Hrvojeve jer su starijim građanima lokacije zelenih otoka previše udaljene. Ostali otpad se odvozi i redovnim putem, pa mogu ostaviti ispred kuće, ali bio-otpad je problem.
Članove Vijeća se obavještava kako će uskoro biti proslijeđene informacije o načinu prijave za micanje grafita s fasada zgrada.

Sastanak je završio u 16:40 sati


Zapisničarka: Ana Štokalo

KLASA: 024-08/22-003/2051
URBROJ: 251-13-11-1/008-22-2

Zagreb, 19. listopad 2022.


Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.
